《登遐观亭》
宋代·吴芾

城上辟新亭，似若规模小。
谁知此亭中，景胜冠江表。
湖山既回旋，烟云角缥缈。
万象森目前，不数花与草。
公余乘兴来，聊以散怀抱。
四时风物新，一一发天巧。
芳春柳色连，长夏荷花绕。
月明固已佳，雪积还更好。
凭栏认归舟，策杖送飞鸟。
适意岂在大，容膝自足了。
第我思故山，上章方告老。
指日是行人，颇恨来不早。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。